NOSTALĠIJA - PBS- IL-ĦDAX-IL EPISODJU NHAR IT-TNEJN 7 TA' ĠUNJU Ħjiel tal-episodju li jmiss. Nilqgħu il-kummenti tagħkom. Posted by Nostalġija on Monday, May 31, 2021  Il-11-il episodju mill-ewwel staġun ta' Nostalġija se jixxandar nhar it-Tnejn 7 ta' Ġunju fid-8.50pm fuq TVM. Fih se naraw kif il-velenu beda jaħdem u Philip sodisfatt li l-pjan tiegħu mas-sur George qed jaħdem. John jiftaħ qalbu mal-kappillan dwar id-dubji tiegħu fuq il-vokazzjoni. Il-kappillan u t-taxi driver jiltaqgħu. Kif tispiċċa dil-laqgħa? F'Ħal-Ħieles, naraw kif kienu jqattgħu il-ħin ta' qabel l-irqad. Ethel terġa' tiltaqa' ma' Julian wara li telquħ il-pulizija. Niltaqgħu man-nanna Josephine li sabet nuċċali li ħalliet warajha Ethel. U issa jitfaċċa sinjur biċ-ċoff. Min hu u x'ġie jagħmel? Gwido Fenech bħala Dun Feliċ. Ritratt: Facebook – Nostalġija Nostalġija għandu kitba u produzzjoni ta' Ronald Saliba, b'direzzjoni ta' Charles Stroud. Wara l-episodju ta' nhar it-Tnejn, ikun jonqos biss żewġ episodji għat-tmiem l-ewwel staġun. Matul is-sajf, Nostalġija se jkollu repetizzjoni nhar ta' Ħamis fl-10pm fuq TVM2 u nhar ta' Ġimgħa fil-4.45pm fuq TVM. F'Ottubru jibda t-tieni staġun li se jikkonsisti fi 22 puntata.